Document ID: 31981R1003

KOMISSION ASETUS (ETY) N:o 1003/81,
annettu 10 päivänä huhtikuuta 1981,
vilja- ja riisialan interventioelinten hallussaan pitämien varastojen myyntiin saattamisen aiheuttavasta tapahtumasta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna Kreikan liittymisasiakirjalla,
ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(), sellaisena kuin se on viimeksi muutettuna Kreikan liittymisasiakirjalla,
ottaa huomioon vilja-alalla sovellettavasta valuuttakurssista 26 päivänä huhtikuuta 1977 annetun neuvoston asetuksen (ETY) N:o 878/77(), sellaisena kuin se on viimeksi muutettuna asetuksella (ETY) N:o 850/81(), ja erityisesti sen 4 artiklan 3 kohdan,
sekä katsoo, että
asetuksen (ETY) N:o 878/77 4 artiklan 1 kohdassa säädetään, että edustavan kurssin muuttamishetkellä olemassa oleviin oikeuksiin ja velvollisuuksiin kohdistuviin vaikutuksiin sovelletaan yhteisessä maatalouspolitiikassa käytetyn laskentayksikön arvon muuttamisen edellytyksistä annetun asetuksen (ETY) N:o 653/68() soveltamista koskevat säännöt 30 päivänä heinäkuuta 1968 annetun neuvoston asetuksen (ETY) N:o 1134/68 säännöksiä, jotka on annettu jäsenvaltion valuutan pariteetin ja laskentayksikön arvon välisen suhteen muuttamiseksi,
asetuksen (ETY) N:o 1134/68 4 artiklan 2 kohdan mukaisesti siinä tarkoitetut summat maksetaan käyttämällä toimen tai toimen osan toteuttamishetkellä voimassa olevaa muuntokurssia; edellä mainitun asetuksen 6 artiklan mukaisesti toimen toteuttamishetkenä pidetään ajankohtaa, jolloin sattuu tapahtuma, jonka vuoksi syntyy saaminen tähän toimeen liittyvästä summasta; tämä tapahtuma on määritelty yhteisön lainsäädännöllä tai, tämän lainsäädännön puuttuessa ja kunnes se säädetään, kyseisen jäsenvaltion lainsäädännöllä; asetuksen (ETY) N:o 878/77 4 artiklan 3 kohdan mukaan edellä mainituista säännöksistä voidaan kuitenkin poiketa,
interventioelinten hallussaan pitämien ja tarjouskilpailulla yhteisön markkinoille tai vientiin uudelleen saatettujen tuotteiden osalta edustavien kurssien muutos tarjouskilpailun ratkaisemisen jälkeen, mutta ennen kuin tarjouskilpailun voittaja ottaa tuotteet haltuunsa, johtaa ilman eri toimenpiteitä tarjottujen hintojen muuttamiseen ja tarvittaessa ennakolta vahvistettujen tukien muuttamiseen; tällaiset tarkistukset voivat aiheuttaa merkittäviä muutoksia taloudellisiin tietoihin, joihin taloudellisten toimijoiden laskelmat perustuvat; tällaisten seurausten välttämiseksi olisi tarjouskilpailujen yhteydessä poikettava asetuksen (ETY) N:o 1134/68 6 artiklassa säädetystä säännöstä ja valittava aiheuttavaksi tapahtumaksi jokaisen osittaisen tarjouskilpailun osalta vahvistettu tarjousten määräpäivä,
tämänhetkisen taloudellisen tilanteen huomioon ottamiseksi olisi säädettävä, että näitä säännöksiä sovelletaan taannehtivasti myös 17 päivästä joulukuuta 1980 meneillään olevissa tarjouskilpailuissa tehtyihin tarjouksiin ja ennakolta vahvistettuihin tukiin, jos tarjouskilpailun voittaja ei ole vielä ottanut myönnettyjä määriä haltuunsa, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Neuvoston asetusten (ETY) N:o 2738/75() ja (ETY) N:o 1424/76() 3 artiklan 1 kohdan soveltamiseksi avatuissa tarjouskilpailuissa sovellettava edustava kurssi on kyseisen yksittäisen tarjouskilpailun osalta tarjouksille vahvistettuna määräpäivänä voimassa oleva edustava kurssi, jota käytetään tehtyjen tarjousten hyväksymisessä ja niiden vientitukien määrittämisessä, joiden ennakolta vahvistamista on pyydetty samalla kun tarjoukset on tehty.
Tämän artiklan säännöksiä sovelletaan myös joulukuun 17 päivästä 1980 ratkaistuihin tarjouskilpailuihin, jos tarjouskilpailun voittaja on ottanut tuotteet haltuunsa myöhemmin kuin 6 päivänä huhtikuuta 1981.
2 artikla
Tämä asetus tulee voimaan 13 päivänä huhtikuuta 1981.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä huhtikuuta 1981.

Labels: 3
17
6